হাতুড়ি ও নেহাই (রণচাতুরি)
হাতুড়ি ও নেহাই দুইটি প্রধান সৈন্যদল দ্বারা পরিচালিত এক ধরনের রণচাতুরি, যেখানে একদল সৈন্য দ্বারা প্রতিপক্ষকে কোনঠাসা করে আরেকদল সৈন্য গুরুতর আঘাত অথবা চতুর্মুখী আক্রমণ পরিচালনা করে | সাধারণত, শুরুর দিকে প্রথম দলটি ধীরগতিতে অগ্রসর হতে থাকে এবং প্রতিপক্ষকে তাদের দিকে মনোনিবেশ করিয়ে নেয় | তারপরেই দ্বিতীয় দলটি দ্রুততার সাথে প্রতিপক্ষকে আঘাত/ঘেরাও করে প্রতিপক্ষকে দেয় মরণ কামর | এটি অন্য সাধারণ ঘেরাওকারী রণচাতুরি থেকে আলাদা কেননা ঐসব রণচাতুরিগুলোতে একটিই প্রধান সেনাদল থাকতো, যারা বৃহৎ পরিসরে আক্রমনে সক্ষম | কিন্তু 'হাতুড়ি ও নেহাই' রণচাতুরিতে প্রধান সেনাদল দুইটি, যার প্রত্যেক দলই নিজ নিজ অবস্থান থেকে ধংসাত্মক আক্রমন পরিচালনায় সক্ষম | তবে বিশেষায়িত এই রণচাতুরিতে নেহাই নামক প্রথম অগ্রসর হওয়া দলটি বেশি আক্রমনাত্মক হয়ে থাকে | নেহাই নামক ঐ দল প্রতিপক্ষকে কতটা দুর্বল করছে তার উপর বৃহৎ অংশে নির্ভর করে সম্পূর্ণ যুদ্ধের জয়-পরাজয় কেননা হাতুড়ি দলটি দ্রুততার সাথে জয় নিশ্চিত করার জন্য নেহাই দলের উপর নির্ভরশীল | কিছু কিছু যুদ্ধে এমনও দেখা যায়, নেহাই দলটি প্রতিপক্ষকে কেবলই কিছুক্ষণের জন্যে থামিয়ে রাখছে অন্যদিকে হাতুড়ি দল প্রতিপক্ষের সৈন্যদলের মাঝ বরাবর গিয়ে আঘাত হেনে বিজয় নিশ্চিন্ত করছে |